Stesen LRT Cempaka

Stesen LRT Cempaka ialah stesen LRT yang terletak di Ampang, Selangor, Malaysia dimana perkhidmatan Laluan Ampang berkhidmat di stesen ini. Stesen ini dinamakan sempena lokasi stesen yang terletak di Taman Cempaka. Stesen ini dibuka kepada awam pada 16 Disember 1996. Jajaran LRT ini antara Chan Sow Lin dengan Ampang menggunakan jajaran KTM lama antara Ampang Junction dengan Ampang. Jajaran KTM ini sepanjang  pada asalnya dibuka pada 1 Mei 1914.

Ciri-ciri stesen

Lokasi
Stesen ini terletak di sepanjang Jalan Cempaka 8, Ampang, Selangor. Terletak berhampiran stesen adalah Taman Cempaka, Pandan Cahaya, kawasan perumahan flat Pandan Indah, Kondominium Le Jardine, apartmen mewah Pandan Cempaka Townhouse, kondominium D'Pines dan Depoh Bas Pandan Indah.

Pelan stesen

Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Ampang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat sebuah kawasan parkir terbuka yang menempatkan 296 petak parkir kereta — 2 petak parkir disediakan khas untuk warga OKU.

Perkhidmatan bas
Bas RapidKL laluan T350, T351, T352 dan bas Smart Selangor laluan AJ03 berkhidmat di stesen ini.

Rujukan

Laluan Ampang
Stesen RapidKL
Cempaka